Source: http://docplayer.fi/2937442-Yrityksen-johdon-vaihtumisen-vaikutus-liikearvon-alaskirjauksiin.html
Timestamp: 2018-02-23 07:10:02+00:00
Document Index: 17642865

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Yrityksen johdon vaihtumisen vaikutus liikearvon alaskirjauksiin - PDF
Download "Yrityksen johdon vaihtumisen vaikutus liikearvon alaskirjauksiin"
1 Powered by TCPDF (www.tcpdf.org) Yrityksen johdon vaihtumisen vaikutus liikearvon alaskirjauksiin Laskentatoimi Maisterin tutkinnon tutkielma Anu Torkko 2013 Laskentatoimen laitos Aalto-yliopisto Kauppakorkeakoulu
2 Aalto-yliopisto, PL 11000, AALTO Maisterintutkinnon tutkielman tiivistelmä Tekijä Anu Torkko Työn nimi Yrityksen johdon vaihtumisen vaikutus liikearvon alaskirjauksiin Tutkinto Kauppatieteiden maisteri Koulutusohjelma Laskentatoimi Työn ohjaaja(t) Juha Kinnunen Hyväksymisvuosi 2013 Sivumäärä 76 Kieli suomi Tiivistelmä Tutkielman tavoitteena on käsitellä suomalaisten pörssiyritysten kautta yritysjohdon sekä liikearvon arvonalentumiskirjausten välistä suhdetta. Teoriaosuudessa käydään läpi IFRSstandardeja selvittäen, miten liikearvoa niiden mukaan syntyy ja miten arvonalentumistestaukset sekä mahdolliset alaskirjaukset toteutetaan. Lisäksi käydään läpi aikaisempia tutkimustuloksia aihepiiriin liittyen. Empiriaosuudessa tutkitaan, onko yritysjohdon vaihtumisella vaikutusta liikearvon arvonalennuksen tekemiseen todennäköisyyteen. Toimitusjohtajan vaihtumisen lisäksi tarkastellaan talousjohtajan vaihtumista. Toisekseen tarkastellaan, käyttääkö uusi johto liikearvon arvonalentumista tuloksenohjailun keinona big bath-teorian mukaisesti yrityksen tehdessä huonoa tulosta jo ennen alaskirjausta. Tarkoituksena on selvittää, onko standardien soveltaminen johdonmukaista johdon vaihtumisesta huolimatta. Empiirisen osan tutkimusaineisto koostuu Helsingin pörssiin listatuista suomalaisista yrityksistä. Näitä yrityksiä koskevat taloudelliset tiedot on kerätty Thomson One Bankertietokannasta. Lisäksi yritysten johtohenkilöiden vaihdoksia koskevaa tietoa on kerätty näiden omista julkaisuista sekä Internet-sivuilta. Tutkimusaineisto on vuosilta ja siitä on rajattu pois pankki-, vakuutus- ja rahoitusaloja edustavat yritykset toimialakoodien perusteella. Aineistoa analysoidaan kuvailevan analyysin lisäksi logistisella ja lineaarisella regressiolla. Tutkimustulosten mukaan pelkästään johdon vaihtuminen ei ole merkitsevä tekijä liikearvon alaskirjauksen todennäköisyydelle tai suuruudelle. Merkitystä ei myöskään ole sillä, tuleeko uusi johtaja yrityksen sisä- vai ulkopuolelta tai sillä, onko hänen edeltäjänsä poistuminen ollut epärutiininomainen. Sen sijaan tutkimustuloksissa saadaan tukea sille, että mikäli yritys raportoi negatiivista tulosta jo ennen liikearvon arvonalentumiskirjausta ja sen johdossa on tapahtunut vaihdos, niin tämä johtaa alaskirjauksen todennäköisyyden kasvuun. Erityisen vahvoja tuloksia saadaan toimitusjohtajan vaihdoksen tapauksessa. Lineaarisessa regressiossa sama tilanne johtaa myös suurempaan liikearvon alaskirjauksen määrään. Avainsanat liikearvo, arvonalentumistestaus, alaskirjaus, johdon vaihtuminen, tuloksenohjailu, big bath, IAS 36, IFRS 3
3 Sisällysluettelo TAULUKOT JA KUVIOT... 4 KÄYTETYT LYHENTEET Johdanto Tutkimuksen taustaa Tutkimuksen tavoitteet ja rajaukset Tutkimuksen toteutus ja tutkimustulokset Tutkielman rakenne Liikearvon arvonalentumistestaaminen ja institutionaalinen tausta Liikearvo omaisuuseränä ja liikearvon määritelmä Liikearvon muodostuminen IFRS:n mukaisesti Liiketoimintojen yhdistäminen Hankintamenomenetelmä Liikearvo Suomen Kirjanpitolain mukaan Liikearvon arvonalentumistestaaminen IFRS:n mukaisesti Arvonalentumistestaamisen vaiheet Rahavirtaa tuottava yksikkö, kerrytettävissä oleva rahamäärä ja liikearvon kohdistus rahavirtaa tuottaville yksikölle Rahavirtaa tuottavien yksiköiden arvonalentumistestaaminen Arvonalentumistestin ajankohta Arvonalennustappion määrittäminen ja käsittely Herkkyysanalyysit Aikaisempi tutkimus aihepiiristä Johdon vaihtumisen vaikutus liikearvon alaskirjaamiseen Liikearvon alaskirjaaminen tuloksenohjailun välineenä Hypoteesit Tutkimuksen toteutus Aineisto Mallit ja muuttujat Tutkimustulokset Kuvaileva analyysi Muuttujien väliset korrelaatiot Logistinen regressio
4 Laajasti määritellyn johdon vaihdoksen vaikutus Toimitusjohtajan vaihdoksen vaikutus Talousjohtajan vaihdoksen vaikutus Lineaarinen regressio Laajasti määritellyn johdon vaihdoksen vaikutus Toimitusjohtajan vaihdoksen vaikutus Talousjohtajan vaihdoksen vaikutus Tutkimustulosten tulkintaa ja analysointia Yhteenveto ja johtopäätökset Lähdeluettelo
5 TAULUKOT JA KUVIOT Kuvio 1: Liikearvon ydinkomponentit Johnson & Petronen mukaan (1998) Taulukko 1: Lopullisen tutkimusaineiston muodostuminen Taulukko 2: Liikearvon alaskirjausten määrä vuosittain Taulukko 3: Yritysten johtohenkilöstön vaihdokset (t ja t-1) Taulukko 4: Kuvailevat tilastolliset tunnusluvut muuttujista Taulukko 5: Muuttujien välinen Pearson-Spearman-korrelaatiotaulukko (MGMTC i,t-1 ) ilman toimialamuuttujia Taulukko 6: Muuttujien välinen Pearson-Spearman-korrelaatiotaulukko (CEOC i,t-1 ) ilman toimialamuuttujia Taulukko 7: Muuttujien välinen Pearson-Spearman-korrelaatiotaulukko (CFOC i,t-1 ) ilman toimialamuuttujia Taulukko 8: Logistisen regressioanalyysin tulokset MGMTC i,t-1 -muuttujalla Taulukko 9: Logistisen regressioanalyysin tulokset CEOC i,t-1 -muuttujalla Taulukko 10: Logistisen regressioanalyysin tulokset CFOC i,t-1 -muuttujalla Taulukko 11: Lineaarisen regressioanalyysin tulokset MGMTC i,t-1 -muuttujalla Taulukko 12: Lineaarisen regressioanalyysin tulokset CEOC i,t-1 -muuttujalla Taulukko 13: Lineaarisen regressioanalyysin tulokset CFOC i,t-1 -muuttujalla Taulukko 14: Regressiomallien tulosten ja hypoteesien vertailu 4
6 KÄYTETYT LYHENTEET FASB FIVA IAS IFRS SFAS US GAAP Financial Accounting Standards Board Finanssivalvonta International Accounting Standards International Financial Reporting Standards Statement of Financial Accounting Standards United States Generally Accepted Accounting Principles 5
7 1. Johdanto 1.1. Tutkimuksen taustaa Liikearvo on laskentatoimen osa-alue, joka on ollut tutkimuksen ja kiinnostukseen kohteena jo pitkän aikaa ja on sitä yhä edelleenkin. Davis (2005) toteaa liikearvon olevan olleen kiistanalaisen keskustelun kohde jo yli 100 vuoden ajan. Liikearvosta keskusteltaessa esiin nousee yleensä kaksi keskeistä kysymystä: pitäisikö liikearvoa ylipäätään merkitä taseeseen yrityksen omaisuuseränä ja jos se sellaiseksi merkitään, niin miten sitä pitäisi poistaa (Bugeja & Gallery, 2006). Vuosien saatossa onkin käytetty monenlaisia menetelmiä liikearvon poistamiseen sekä testaamiseen. Aikaisemman käytännön mukaan liikearvo poistettiin suunnitelman mukaisina poistoina useamman vuoden aikana. Suomen osalta tämä tarkoittaa, että kirjanpitolain mukaan liikearvo poistetaan enintään viiden vuoden kuluessa, tai jos liikearvon taloudellinen vaikutusaika oli tätä pidempi, voitiin poistoaikana käyttää tätä pidempää vaikutusaikaa. Tässäkään tapauksessa poistoaika ei saanut ylittää 20 vuotta (KPL /1336; 5:9). Nyttemmin liikearvoa täytyy testata vuosittain ja vasta jos siihen kohdistuvat tuotto-odotukset ovat pienemmät kuin sen tasearvo, suoritetaan liikearvon alaskirjaus (IAS 36-standardi). Yhdysvalloissa liikearvon testaamiseen siirryttiin vuonna 2002 ja kansainvälisesti 2005 (Ojala, 2007). Suomessa pörssiyritysten on täytynyt raportoida tilinpäätöksensä IFRS-standardien mukaisesti jälkimmäisestä vuodesta lähtien. Siirtyminen poistoista arvonalentumistestaukseen johti siihen, että yritykset pystyivät maksamaan ostettavista yrityksistä aiempaa enemmän, sillä ostohinta ei enää välittömästi painanut tilikausien tulosta. Näin ollen liikearvoa kirjattiin aiempaa enemmän yritysten taseisiin. (Rosen, 2005; Boyd & McCarthy, 2002; Leppiniemi, 2008; Hamberg et al, 2011). Kyseessä ei ole mikään mitätön tase-erä, sillä vuoden 2008 lopussa suomalaisissa pörssiyrityksissä olevan liikearvon määrä kohosi yli 17 miljardiin euroon (Fiva, 2009b). Liikearvo on yksi vaikeimmin ymmärrettävistä tase-eristä, jonka suhteen myös osakkeenomistajien ja muiden yritysten sidosryhmien on oltava tarkkana. On huomioitavaa, että se, tehdäänkö liikearvosta alaskirjaus ja kuinka suuri sellainen, on pitkältikin yrityksen johdon harkinnan varassa (Leppiniemi, 2008). Vaarana on, ettei tarvittavaa alaskirjausta ei tehdäkään ja liikearvo jää yrityksen taseeseen, vaikka siihen 6
8 kohdistuvat tulonodotukset olisivatkin pienentyneet tai jopa kokonaan kadonneet. Hayn & Hughesin (2006), Ojalan (2007) ja Jarvan (2009) mukaan liikearvoa alaskirjataan useankin vuoden viiveellä siitä, kun liikearvo todellisuudessa on jo menettänyt arvoaan. Liikearvoa koskevassa tutkimuksessa onkin paneuduttu yrityksen johtohenkilöiden ja liikearvon arvonalentumistappioiden kirjaamisen väliseen suhteeseen, esimerkiksi tutkimalla vaikuttaako toimitusjohtajan vaihtuminen alaskirjauksen tekemiseen (esim. Francis et al, 1996; AbuGhazaleh, 2011) ja onko yrityksen johdon uran pituudella yrityksessä merkitystä alaskirjausherkkyyteen (esim. Beatty & Weber, 2006; Masters-Stout el al, 2008; Hamberg et al, 2011). Pääasiassa löydöksissä on löydetty tukea sille, että uusi johto alaskirjaa liikearvoa helpommin. Tälle voidaan katsoa olevan pääasiassa kaksi syytä: toisaalta vanha johto, joka on tehnyt alkuperäisen investoinnin, ei ehkä ole halunnut myöntää liikearvon menettäneen arvoaan, ja uusi johto onkin oikeassa tehdessään alaskirjauksen. Vaihtunut johto kun ei ole yleensä ollut mukana tekemässä investointipäätöstä ja näin he voivat arvioida tilannetta objektiivisemmin. Toisaalta uusi johto voi haluta aloittaa puhtaalta pöydältä ja alkaa toteuttaa omia strategioitaan. He voivat syyttää yrityksen huonosta tuloksesta entistä johtoa ja kerätä itselleen krediittiä myöhemmin parantaessaan sitä. Samaten aikaisemmassa tutkimuksessa on löydetty yhteys liikearvon alaskirjaamisen ja tuloksenohjailun välillä. Tuloksenohjailu on havaittu olevan hyvin yleistä johdon, erityisesti toimitusjohtajien, vaihdosten yhteydessä. Tuloksenohjailua esiintyy sekä yrityksen tuloksen ollessa tavallista alhaisempi että korkeampi. Edellisessä tapauksessa käyttäytymistä kutsutaan big bath -teorian nimellä (Mohanram, 2003). Liikearvosta on tehty myös suomalaista tutkimusta, mutta johdon vaihtuminen ei ole ollut esillä, pois lukien Saastamoinen & Pajusen tutkimusta (2012a). Opinnäytetöissä Koposen (2012) liikearvon alaskirjaamista eurooppalaisessa autoteollisuudessa käsittelevässä mallissa oli mukana yhtenä muuttujana toimitusjohtajan vaihdos. Näin ollen tämä tutkimus tuo lisää tietoa suomalaisista yrityksistä ja niiden johdon käyttäytymisestä. Tutkimusaineisto on myös muutaman vuoden pidempi kuin Saastamoinen & Pajusella (2012a). Aikaisemmassa tutkimuksessa on pääasiassa keskitytty toimitusjohtajan vaihtumiseen. Tässä työssä tarkasteluun otetaan kuitenkin myös talousjohtajan vaihtuminen. 7
9 1.2. Tutkimuksen tavoitteet ja rajaukset Tutkielman tavoitteena on käsitellä suomalaisten pörssiyritysten kautta yritysjohdon sekä liikearvon arvonalentumiskirjausten välistä suhdetta. Teoriaosuudessa käydään läpi IFRSstandardeja selvittäen, miten liikearvoa niiden mukaan syntyy ja miten arvonalentumistestaukset sekä mahdolliset alaskirjaukset toteutetaan. Lisäksi käydään läpi aikaisempia tutkimustuloksia aihepiiriin liittyen. Empiriaosuudessa tutkitaan, onko yritysjohdon vaihtumisella vaikutusta liikearvon arvonalennuksen tekemiseen todennäköisyyteen. Toimitusjohtajan vaihtumisen lisäksi tarkastellaan talousjohtajan vaihtumista. Toisekseen tarkastellaan, käyttääkö uusi johto liikearvon arvonalentumista tuloksenohjailun keinona big bath -teorian mukaisesti yrityksen tehdessä huonoa tulosta jo ennen alaskirjausta. Tarkoituksena on selvittää, onko standardien soveltaminen johdonmukaista johdon vaihtumisesta huolimatta. Tutkimuksessa keskitytään IFRS-standardeihin, sillä vuodesta 2005 lähtien suomalaisten pörssiyritysten on täytynyt tehdä tilinpäätöksensä näiden standardien mukaan (Leppiniemi, 2008). Tutkimusaineistosta on rajattu pois rahoitus-, pankki- ja vakuutusalojen yritykset, koska näitä yrityksiä koskee oma erityissääntelynsä. IFRS-standardeja kuvaillaan vain niiltä osin, kun ne liittyvät liikearvoon ja sen käsittelyyn. Standardien yleinen esittely on jätetty tutkielman ulkopuolelle. Myös muut tilinpäätösstandardit on rajattu tutkielman ulkopuolelle. Todettakoon kuitenkin, että US GAAP-tilinpäätösstandardeissa liikearvoa käsitellään pääosin samoin tavoin kuin IFRS-standardeissa (Troberg, 2007). Näin ollen tutkimuksen lähteinä on voitu myös käyttää amerikkalaisia standardeja koskevaa tutkimusta liikearvon osalta. Liikearvoa koskeva tutkimus on varsin laajaa. Niinpä aikaisempaa tutkimusta käsittelevässä osassa keskitytäänkin lähinnä johdon vaihdoksia ja tuloksenohjailua käsitteleviin tutkimuksiin Tutkimuksen toteutus ja tutkimustulokset Keskeisenä osana tutkimusta ovat IFRS-standardit, erityisesti IFRS 3 (Liiketoimintojen yhdistäminen) sekä IAS 36 (Omaisuuserien arvon alentuminen). Lisäksi perehdytään tutkielman aiheeseen liittyvään kirjallisuuteen sekä aiempaan tutkimukseen. Näihin pohjautuen muodostetaan neljä hypoteesia. Empiirisen osan tutkimusaineisto koostuu Helsingin pörssiin listatuista suomalaisista yrityksistä. Näitä yrityksiä koskevat taloudelliset 8
10 tiedot on kerätty Thomson One Banker -tietokannasta. Lisäksi yritysten johtohenkilöiden vaihdoksia koskevaa tietoa on kerätty näiden omista julkaisuista sekä Internet-sivuilta. Tutkimusaineisto on vuosilta ja siitä on rajattu pois pankki-, vakuutus- ja rahoitusaloja edustavat yritykset toimialakoodien perusteella. Aineistoa analysoidaan kuvailevan analyysin lisäksi logistisella ja lineaarisella regressiolla. Logistisessa regressiossa selitetään liikearvon alaskirjauksen todennäköisyyttä ja lineaarisessa regressiossa sen suuruutta. Mallit ajetaan kolme kertaa (laajasti määritellyn johdon, toimitusjohtajan ja talousjohtajan vaihdoksilla), kahdessa vaiheessa selittäviä ja kontrollimuuttujia mukaan lisäten. Aineisto käsitti logistisen regression osalta 528 havaintoa ja lineaarisen regression osalta 86 havaintoa juuri edellä mainituilta vuosilta. Tutkimustulosten mukaan pelkästään johdon vaihtuminen ei ole merkitsevä tekijä liikearvon alaskirjauksen todennäköisyydelle tai suuruudelle. Merkitystä ei myöskään ole sillä, tuleeko uusi johtaja yrityksen sisä- vai ulkopuolelta tai sillä, onko hänen edeltäjänsä poistuminen ollut epärutiininomainen. Sen sijaan tutkimustuloksissa saadaan tukea sille, että mikäli yritys raportoi negatiivista tulosta jo ennen liikearvon arvonalentumiskirjausta ja sen johdossa on tapahtunut vaihdos, niin tämä johtaa alaskirjauksen todennäköisyyden kasvuun. Erityisen vahvoja tuloksia saadaan toimitusjohtajan vaihdoksen tapauksessa. Lineaarisessa regressiossa sama tilanne johtaa myös suurempaan liikearvon alaskirjauksen määrään Tutkielman rakenne Johdannon jälkeisessä toisessa luvussa määritellään ensin liikearvon käsite sekä tarkastellaan, voidaanko liikearvo pitää yrityksen taseeseen kirjattavana omaisuuseränä. Tämän jälkeen luvussa käydään läpi IFRS-standardeja liikearvon muodostumisen osalta ja esitellään IFRS:n mukainen arvonalentumistestausmenetelmä. Kolmannessa luvussa syvennytään tarkemmin aikaisempaan liikearvoa sekä sen arvonalentumistestaamista koskevaan tutkimukseen liittyen johdon vaihtumiseen ja tuloksenohjailuun. Neljännessä luvussa käydään läpi hypoteesit. Viidennessä luvussa esitellään tutkimuksessa käytettävät mallit ja muuttujat sekä se, miten tutkimus on käytännössä toteutettu. Tutkimustulokset esitellään kuudennessa luvussa. Viimeinen eli seitsemäs luku käsittää yhteenvedon, johtopäätökset sekä mahdollisia jatkotutkimusaiheita. 9
11 2. Liikearvon arvonalentumistestaaminen ja institutionaalinen tausta 2.1. Liikearvo omaisuuseränä ja liikearvon määritelmä Perinteisesti liikearvoa koskevassa tutkimuksessa kiistelyn aiheena on ollut se, voidaanko liikearvoa ylipäätään pitää taseeseen merkittävänä omaisuuseränä (Johnson & Petrone, 1998; Bugeja & Gallery, 2006). Rosenin (2005) mukaan täytyy olettaa, että ostettava yritys on sen arvoinen kuin mitä ostaja on siitä maksanut, joten liikearvon täytyy olla omaisuuserä. Tämä ei kuitenkaan ole riittävä määritelmä. Näin ollen ennen liikearvon komponenttien tarkastelua tulisikin ensin tarkastella, mitkä ovat omaisuuserälle ominaiset piirteet ja sen jälkeen katsoa, täyttääkö liikearvo nämä omaisuuserän tunnusmerkit. Omaisuuserälle on määritelty kolme tunnusomaista piirrettä (Johnson & Petrone, 1998): Omaisuuserästä saadaan todennäköinen hyöty tulevaisuudessa eli se vaikuttaa suoraan tai epäsuorasti tulevaisuudessa saataviin kassavirtoihin joko yksin tai yhdessä muiden omaisuuserien kanssa Tietty henkilö/yhteisö saa haltuunsa omaisuuserästä saatavan hyödyn ja sama henkilö/yhteisö kontrolloi, missä määrin muilla on pääsy kyseiseen hyötyyn Transaktio tai muu tapahtuma, joka on johtanut siihen, että tietyllä henkilöllä/yhteisöllä on omistusoikeus omaisuuserään tai valta kontrolloida siitä saatavia hyötyjä, on jo tapahtunut menneisyydessä Nämä omaisuuserän määritelmät on otettu myös osaksi IFRS-standardeja (IAS 38, Aineettomat hyödykkeet). Jotta liikearvoa voitaisiin pitää omaisuuseränä, täytyy sen toteuttaa kaikki kolme edellä mainittua kohtaa. Seuraavassa tarkastellaan liikearvon yhteyttä näihin vaatimuksiin (Johnson & Petrone, 1998): Liikearvo ei yksinään pysty vaikuttamaan suoraan tuleviin kassavirtoihin, mutta yhdessä muiden omaisuuserien kanssa se voi vaikuttaa niihin epäsuorasti Ostajayrityksellä on omistusvalta ostetun yrityksen pääomaan ja tätä kautta pääsy syntyvään hyötyyn Transaktio, jolloin ostajayritys sai haltuunsa oikeuden taloudelliseen hyötyyn, on jo tapahtunut, ts. yritysosto itsessään 10
12 Liikearvon voidaan siis katsoa täyttävän omaisuuserän perustuntomerkit, mikä on välttämätöntä, jotta se voidaan sellaiseksi laskea. Ehtoina on lisäksi myös, että liikearvon täytyy olla mitattavissa, sen täytyy olla oleellinen ja luotettava. (Johnson & Petrone, 1998.) Seuraavaksi voidaan lähteä tarkastelemaan tarkemmin, mistä komponenteista liikearvo itsessään koostuu. Liikearvo voidaan jakaa kahteen osaa: sisäiseen ja ulkoiseen liikearvoon. Sisäinen liikearvo on yrityksen itsensä aikaansaamaa ja IFRS-periaatteiden mukaisesti sitä ei saa aktivoida taseeseen (IAS 38 -standardi). Sen sijaan yrityksen ostaessa toisen yrityksen tämän kaupan yhteydessä mahdollisesti syntyvä liikearvo saadaan aktivoida taseeseen. Tämä tutkimus keskittyy jälkimmäisenä tapauksena mainittuun ulkoiseen liikearvoon. Johnson & Petronen (1998) mukaan kaikkein laajimmassa merkityksessään liikearvo voidaan määritellä ostopreemiona. Ostaja siis maksaa ostettavasta yrityksestä summan, joka ylittää sen nettovarallisuuden tasearvon. Leppiniemi (2008) jatkaa määrittelyä toteamalla liikearvon olevan se osa osakkeiden hankintamenosta, jota ei pystytä kohdistamaan taseessa esitettävän omaisuuden hankintamenoksi, mutta joka kuitenkin edistää yrityksen tuloksentekoa tulevaisuudessa. IFRS-standardeissa liikearvo määritellään omaisuuseräksi, joka edustaa vastaista taloudellista hyötyä muista liiketoimintoja yhdistettäessä hankituista omaisuuseristä, joita ei yksilöidä yksinään eikä merkitä erikseen taseeseen (IFRS 3, liite A). Miksi ostava yritys sitten olisi valmis maksamaan ostettavasta yrityksestä paljoltikin yli sen tasearvon? Seetharaman et al (2005) toteavat, että tällöin maksetaan ostettavan yrityksen uniikeista ominaisuuksista, jotka toinen yritys haluaa omakseen ja on näin ollen halukas myös maksamaan niistä enemmän. Tällaisia voivat olla esimerkiksi maine, hyvin koulutettu työvoima, hyvät suhteet toimialan sisällä ja suotuisa liiketoimintapaikka. IFRS 3-standardissa on otettu liikearvon määrittelyyn tätä näkökulmaa tiukempi kanta, joka pohjautuu Johnson & Petronen esitykseen ydinliikearvosta (Troberg, 2007). Johnson & Petronen (1998) esittelemä liikearvon määritelmä on yleisesti hyväksytty ja laajalti eri tutkimuksissa ja artikkeleissa referoitu. Johnson & Petronen (1998) mukaan liikearvoa voidaan tarkastella kahdesta eri yleisnäkökulmasta: ylhäältä alaspäin tai alhaalta ylöspäin. Ylhäältä alaspäin-näkökulmassa liikearvo on osa suurempaa kokonaisuutta. Tässä näkökulmassa lähdetään liikkeelle siitä, voidaanko tätä suurempaa kokonaisuutta toisin sanoen ostajayrityksen investointia ostettuun yritykseen pitää omaisuuseränä. Jos näin voidaan tehdä, niin tämä kokonaisuus jaetaan 11
13 pienempiin osiin ja kun kaikki tunnistettavissa olevat ostetut netto-omaisuushyödykkeet on saatu selville, on jäljelle jäänyt osuus liikearvoa. Alhaalta ylöspäin näkökulmassa liikearvo muodostuu erilaisista, pienemmistä osakomponenteista. Oletuksena on, että jos yritys maksaa toisesta yrityksestä enemmän kuin sen nettovarallisuuden käyvän arvon niin ostettaessa hankittiin myös muita resursseja, joilla on arvoa ostajalle. Johnson & Petrone (1998) esittävät, että seuraavat tekijät mahdollisesti muodostavat liikearvon: Ostettavan yrityksen tunnistettujen omaisuuserien käypien arvojen ja tasearvojen erotus Omaisuuserien, joita ei ole merkattu ostettavan yrityksen taseeseen, käypä arvo Ydinliikearvo Liiketoimintoja yhdistettäessä syntyvien synergioiden käypä arvo Ostettavan yrityksen jatkuvuusperiaatteen mukainen nykyisen liiketoiminnan käypä arvo Maksetun vastikkeen yliarvostus Ostajan maksama ylihinta (alihinta) Kuvio 1. Liikearvon ydinkomponentit Johnson & Petronen mukaan (1998) Kohdat 1 ja 2 liittyvät molemmat ostettavaan yritykseen. Vaikka niitä voidaankin pitää omaisuuserinä tai osana muita omaisuuseriä, ne eivät kuitenkaan kuulu liikearvoon. Kohdat 5 ja 6 liittyvät puolestaan ostajaan, mutta myöskään niiden ei voida katsoa varsinaisesti kuuluvan liikearvoon. Ne eivät ole myöskään osa mitään muuta omaisuuserää. Kohdassa viisi on kysymys arvostus-/mittausvirheestä. Kohdan kuusi ylihinta voi muodostua esimerkiksi tarjouskilpailussa, kun taas alihinta voi syntyä kun myyjä on pakotettu myymään yrityksen. Johnson & Petrone (1998) jatkavat, että todellisuudessa vain kohtia 3 ja 4 voidaan pitää ydinliikearvona. Kohta 4 voidaan määritellä olevan hinta, jonka ostaja maksaisi, jos se aikoisi pitää ostettavan yrityksen liiketoiminnot ennallaan yhdistämättä niitä omiinsa. Ostettavan 12
14 yrityksen omaisuuserät ovat yhdessä arvokkaampia kuin jos niiden käyvät arvot laskettaisiin yhteen erikseen (Troberg, 2007). Tämä komponentti oli siis jo olemassa ennen yritysostoa. Sen sijaan kohtaa 3 ei ollut olemassa ennen liiketoimintojen yhdistämistä. Nämä synergiat ovat uniikkeja juuri kyseiselle tilanteelle. Jos ostaja/myyjä olisi jokin toinen yritys, synergiat olisivat erit, samoin kuin niiden arvo (Johnson & Petrone, 1998). Troberg (2007) antaa esimerkkeinä mahdollisista synergiaeduista mittakaavaedun ja dominoivan markkina-aseman saavuttaminen. Omaisuuserien perusominaisuus on, että ne kuluvat. Koska edellä käsitellyn perusteella myös liikearvo on omaisuuserä, kuluminen täytyy ottaa myös liikearvon kohdalla huomioon. Aikaisempana käytäntönä liikearvolle oli vuosittaiset poistot, nykyinen käytäntö on puolestaan arvonalentumistestaaminen. Liikearvon ei siis välttämättä katsota kuluvan samalla tavoin kuin muiden omaisuuserien Liikearvon muodostuminen IFRS:n mukaisesti Liiketoimintojen yhdistäminen IFRS 3-standardi käsittelee liiketoimintojen yhdistämistä. Standardi uudistettiin vuonna 2008, ja yritysten on täytynyt soveltaa sitä viimeistään kesästä 2009 alkaen aikaisemman käyttöönoton ollessa myös sallittua tietyin ehdoin. Standardissa liiketoimintojen yhdistäminen määritellään liiketoimeksi tai vastaavaksi tapahtumaksi, jossa ostajayritys saa määräysvallan yhdessä tai useammassa liiketoiminnassa (IFRS 3, B5). Ensinnäkin yrityksen on todettava, onko liiketoimi todella liiketoimintojen yhdistämistä. IFRS 3-standardissa määritellään, että hankittujen varojen ja velkojen on muodostettava liiketoimintaa, jotta kyseessä olisi liiketoimintojen yhdistäminen. Muussa tapauksessa kyseessä on varojen hankinta. (IFRS 3, 3). Yrityksen on toteutettava kaikki liiketoimintojen yhdistämiset kirjanpidossa hankintamenomenetelmällä, ja myös liikearvon määrä määritetään sen avulla. Yhdistelmä- eli pooling-menetelmän käyttö kiellettiin. Hankintamenomenetelmän vaiheiksi standardissa esitetään seuraavia kohtia (IFRS 3, 4-5): a) hankkijaosapuolen nimeäminen b) hankinta-ajankohdan määrittäminen 13
15 c) hankittujen yksilöitävissä olevien varojen, vastattaviksi otettujen velkojen ja hankinnan kohteessa mahdollisesta olevan määräysvallattomien omistajien osuuden kirjaaminen ja arvostaminen d) liikearvon tai edullisesta kaupasta syntyvän voiton kirjaaminen ja määrittäminen. Seuraavassa luvussa käydään läpi yksityiskohtaisemmin edellä luetellut vaiheet Hankintamenomenetelmä Hankkijaosapuolen nimeäminen Jokaisessa liiketoimintojen yhdistämisessä on toinen yhdistyvistä yrityksistä nimettävä hankkijaosapuoleksi. Nimeämiseen sovelletaan IAS 27-standardia (Konsernitilinpäätös ja erillistilinpäätös). Hankkijaosapuoli saa määräysvallan hankinnan kohteessa. (IFRS 3, 6-7). IAS 27 -standardissa määräysvallan saa silloin, kun hankkijaosapuoli hankkii yli 50 % toisen yrityksen äänivallasta. Määräysvallan voi saada myös esimerkiksi sopimuksen tms. perusteella, oikeudella erottaa/nimittää enemmistö toisen yrityksen hallituksesta tai vastaavasta hallintoelimestä tai oikeudella käyttää äänten enemmistöä toisen yhtiön hallituksen kokouksissa. Mikäli hankkijaosapuoli ei ratkea edellä lueteltujen seikkojen perusteella, on standardissa lueteltuja myös toisia keinoja sen selvittämiseen. (IAS 27, 13). Tässä tutkimuksessa keskitytään liikearvon tutkimiseen hankkijapuolen näkökulmasta Hankinta-ajankohdan nimeäminen Hankkijaosapuolen täytyy määrittää hankinta-ajankohta. Hankinta-ajankohta on se päivä, jona hankkijaosapuoli saa määräysvallan hankinnan kohteessa. (IFRS 3, 8). Määräysvallan syntymistä IAS 27- standardin mukaisesti käsiteltiin edellisessä kappaleessa Yrityskauppojen yhteydessä voidaan erotella hankinta-ajankohta sekä toteuttamisajankohta. Yleensä nämä kaksi tapahtuvat samalla hetkellä: hankkijaosapuoli luovuttaa vastikkeen ja saa toisen osapuolen varat ja velat kannettavakseen. Tämä on hankinnan toteuttamisajankohta, ja samalla yritys saavuttaa määräysvallan toisessa yrityksessä. Hankkijayritys voi saavuttaa määräysvallan toisessa yrityksessä myös toteuttamisajankohtaa ennen tai jälkeen, jos näin on esimerkiksi sopimuksella sovittu. (IFRS 3, 9). 14
16 Varojen, velkojen ja määräysvallattomien omistajien osuuden kirjaaminen sekä arvostaminen Hankkijaosapuolen on hankinta-ajankohtana kirjattava hankitut yksilöitävissä olevat varat, velat ja mahdollinen hankinnan kohteessa oleva määräysvallattomien omistajien osuus erillään liikearvosta (IFRS 3, 10). Kirjaamisperiaatteen ja -ehtojen vuoksi hankkijaosapuoli saattaakin kirjata sellaisia varoja ja velkoja, joita ei aiemmin ollut merkitty ostettavan yrityksen taseeseen (IFRS 3, 13). IFRS 3 Liitteen A mukaan määräysvallattomien omistajien osuudella tarkoitetaan tytäryrityksen omaa pääomaa, joka ei kuulu emoyritykselle. Standardissa vaaditaan hankittujen varojen ja velkojen arvostamista hankinta-ajankohdan käypiin arvoihin. Käypä arvo määritellään siksi rahamääräksi, johon kyseenomainen omaisuuserä voidaan vaihtaa tai jolla velka maksaa asiaan perehtyneiden, liiketoimeen halukkaiden ja toisistaan riippumattomien osapuolten välillä. (IFRS 3, 18; IFRS 3, liite A). On olemassa myös eriä, joita tulee käsitellä eri tavalla kirjaamis-, arvostamis- tai molempien periaatteiden suhteen. Tällaisia eriä ovat ehdolliset velat, tuloverot, työsuhde-etuudet, korvausvelvoitteeseen perustuvat omaisuuserät, takaisin hankitut oikeudet, osakeperusteiset palkitsemisjärjestelyt ja myytävänä olevat omaisuuserät (IFRS 3, 22 31) Liikearvon kirjaaminen ja määrittäminen Hankkija-osapuolen täytyy kirjata hankinta-ajankohtana liikearvo, joka määritellään seuraavaksi esiteltävien kohtien (a) ja (b) erotuksena (IFRS 3, 32): (a): seuraavien yhteenlaskettu määrä: luovutettu vastike arvostettuna IFRS 3:n mukaan (eli yleensä hankinta-ajankohdan käypään arvoon) mahdollinen määräysvallattomien omistajien osuus hankinnan kohteessa arvostettuna IFRS 3:n mukaan vaiheittain toteutuneessa liiketoimintojen yhdistämisessä hankkijayritykselle hankinnan kohteessa aiemmin olleen oman pääoman ehtoisen osuuden hankintaajankohdan käypä arvo (b): hankittujen yksilöitävissä olevienvarojen ja velkojen hankinta-ajankohdan nettomäärä arvostettuna IFRS 3:n mukaan. 15
17 Kohdan (a) ollessa siis arvoltaan suurempi (b) on jäljelle jäänyt osuus liikearvoa. Mikäli (b): n arvo on suurempi kuin (a), on hankkijaosapuolen varmistettava yksilöineensä varat sekä velat oikein ja käyttäneensä oikeita, standardin mukaisia menettelytapoja. Jos tämän jälkeenkin (b) on (a):ta suurempi, tulee hankkijayrityksen kirjata syntyvä voitto edullisesta kaupasta tulosvaikutteisesti hankinta-ajankohtana. Tällainen tilanne saattaa syntyä esimerkiksi silloin, kun myyjäyritys on pakotettu myyntiin. (IFRS 3, 34 36). Jos liiketoimintojen yhdistäminen on tapahtunut ilman vastikkeen luovutusta, hankkijapuolen tulee käyttää laskelmassa vastikkeen hankinta-ajankohdan käyvän arvon sijaan ostettavassa yrityksessä olevan osuutensa hankinta-ajankohdan käypää arvoa. (IFRS 3, B46) Liikearvo Suomen Kirjanpitolain mukaan Huomattavaa on, että Suomen kirjanpitolainsäädännössä liikearvon käsitettä itsessään ei määritellä (Leppiniemi, 2006), joten liikearvon määritelmä on haettava muualta. Leppiniemi toteaa Kirjanpitolain kommentaarissaan (2006) liikearvoa syntyvän yritykselle yleensä omistetun yrityksen purkamisen tai sulauttamisen yhteydessä. Liikearvo on tästä yhtiöstä maksettu kauppahinnan osa, jota ei voida kohdistaa hyödykkeille. Liikearvo voi syntyä myös ostettaessa toisen yrityksen liiketoiminta. Sen sijaan konsernitilinpäätökseen mahdollisesti muodostuvasta liikearvosta säädetään kirjanpitolaissa (KPL 6:8). Tytäryrityksen osakkeiden/osuuksien omistus eliminoidaan vähentämällä niiden hankintameno sekä tyttären hankinta-ajankohdan mukaisesta omasta pääomasta konsernin omistusosuutta vastaava määrä. Jos hankintameno on suurempi kuin oma pääoma, syntyy konserniaktiivaa. Aktiiva kohdennetaan niihin tyttären varoihin sekä velkoihin, joista sen katsotaan johtuvat. Osa, jota ei pystytä kohdistamaan, kutsutaan konserniliikearvoksi (Leppiniemi, 2006; Ikäheimo et al, 2005). KPL 5:9 mukaan liikearvon hankintamenon saa aktivoida. Liikearvo poistetaan suunnitelman mukaisina poistoina enintään viiden vuoden kuluessa, tai jos liikearvon taloudellinen vaikutusaika on tätä pidempi, voidaan poistoaikana käyttää tätä pidempää vaikutusaikaa. Tässäkään tapauksessa poistoaika ei saa ylittää 20 vuotta. Liikearvon aktivoimisen edellytyksenä ovat siihen liittyvät vastaiset tulonodotukset (KPL 5:1). Nämä tulonodotukset tulee dokumentoida, ja laskelmat säilyttää selvityksenä aktivoinnin perusteista. Poistosuunnitelmaa tehtäessä on muistettava myös noudatettava 16
18 varovaisuuden periaatetta. Varovaisuuden periaatteella (Ikäheimo et al, 2005) pyritään ottamaan huomioon se, että yrityksen johdolla voi olla liian toiveikkaat odotukset tulevaisuudessa saatavista tuotoista. Näin varoja ja tuottoja ei saisi arvostaa liian suuriksi eikä velkoja ja kuluja liian pieniksi. Kirjanpitoasetuksen mukaisesti liikearvo esitetään omana eränään pysyvien vastaavien aineettomissa hyödykkeissä yhtenä alaeränä. Pysyvänä vastaavana liikearvon pitäisi siis olla tulontuottokykyä enemmän kuin yhden tilikauden ajan. Liikearvon aineettomuus toteutuu siinä, ettei sitä voida luovuttaa erikseen yrityksestä (Ikäheimo et al, 2005). Liikearvon poistot vähennetään muiden suunnitelman mukaisten poistojen mukana, jolloin ne pienentävät tilikauden voittoa. Osakkeiden hintojen kallistuttua rajusti tästä käytännöstä tuli ongelma (Rosen, 2005), sillä yritykset joutuivat poistamaan kallista liikearvoa lain määräämien vuosien aikana, mikä painoi yritysten tulosta. Ojalan (2001) tekemän tutkimuksen mukaan vain 15,4 % otannassa mukana olleista suomalaisista pörssiyrityksistä poisti liikearvon kirjanpitolain mukaisesti viidessä vuodessa. Otannassa keskiarvoksi liikearvon poistoille tuli 11,7 vuotta. Vuosimäärä, jonka aikana liikearvo poistettiin, vaihteli toimialoittain. Korkeimmat poistoajat olivat yrityksillä, joiden toimialat olivat runsaasti pääomaa sitovia ja jo pitkälle kehittyneitä, kun taas lyhyempiä poistoaikoja esiintyi toimialoilla, joiden toiminta perustui yrityksen työntekijöihin ja näiden muodostamaan osaamiseen ja pääomaan. Millä perusteella yritykset sitten päättävät liikearvon poistoajan pituuden? Henning & Shaw n (2003) tutkimuksen mukaan yritykset käyttävät lyhyempää kuin maksimipoistoaikaa (kirjanpitolain tapauksessa siis 20 vuotta), jos ne odottavat vahvoja kassavirtoja tulevaisuudessa. Kassavirtojen kasvun yritysoston jälkeen odotetaan siis olevan voimakkaampaa kuin suuret poistot vuosittain. Jotkut yritykset ovat toisaalta poikenneet näistä edelle esitellyistä käytännöistä. Esimerkiksi Amer raportoi vuosikertomuksessaan vuodelta 1999, että yritys poistaa aiemmin ostamansa amerikkalaisyrityksen Wilson Sporting Goods Co:n liikearvon 40 vuodessa, sillä tämä pidempi poistoaika oli tuolloin mahdollinen amerikkalaisten tilinpäätösstandardien mukaan. Näin ollen liikearvon poistot jakaantuivat pitkälle ajalle, eikä sen vaikutus yrityksen tulokseen vuositasolla ollut niin suuri. 17
19 Leppiniemen (2008) mukaan kirjanpitolain mukainen poistokäytäntö itse asiassa jarrutti yritysostojen tekoa sekä asetti rajoitteen niistä maksettaville hinnoille, sillä liikearvosta tehdyt poistot pienensivät omaa pääomaa ja näin ollen myös osingonjakomahdollisuuksia. Toisaalta poistomenetelmä pienensi yrityksen vuotuisten tulojen volatiliteettia (Boyd & McCarthy, 2002) Liikearvon arvonalentumistestaaminen IFRS:n mukaisesti Arvonalentumistestaamisen vaiheet IAS 36-standardin (Omaisuuserien arvonalentuminen) tarkoituksena on määrätä menettelytavoista, joita yrityksen täytyy soveltaa varmistaakseen, ettei sen omaisuuseriä merkitä taseeseen niistä kerrytettävissä olevaa rahamäärää suurempaan arvoon (IAS 36, 1). Yhdysvalloissa liikearvon arvonalentumistestauskäytäntö on ollut käytössä vuodesta 2002 ja kansainvälisesti vuodesta 2005 lähtien (Ojala, 2007). Standardin avulla pyritään pitämään huolta siitä, että jos liikearvoon kohdistuneet tulonodotukset ovat pienentyneet tai niitä ei ole enää ollenkaan, niin liikearvo poistetaan taseesta arvonalentumiskirjauksen avulla. Arvonalentumistestauksen vaiheita ovat seuraavat kohdat: a) Rahavirtaa tuottavan yksikön määrittely b) Rahavirtaa tuottavan yksikön kirjanpitoarvon määrittely c) Rahavirtaa tuottavan yksikön kerrytettävissä olevan rahamäärän määrittely d) Liikearvon kohdistaminen rahavirtaa tuottavalle yksikölle e) Rahavirtaa tuottavan yksikön kirjanpitoarvon vertaaminen kerrytettävissä olevaan rahamäärään f) Mahdollisen arvonalentumistappion kirjaaminen Seuraavasta luvusta alkaen käydään arvonalentumistestaamisen vaiheet tarkemmin läpi Rahavirtaa tuottava yksikkö, kerrytettävissä oleva rahamäärä ja liikearvon kohdistus rahavirtaa tuottaville yksikölle Liiketoimintojen yhdistämisessä hankittu liikearvo (kts. luku 2.2.) tulee heti hankinnastaan alkaen kohdistaa niille hankkijayrityksen rahavirtaa tuottaville yksiköille tai yksiköiden ryhmille, joiden odotetaan hyötyvän yhdistymisen synergiaeduista. Näille yksiköille tai niiden ryhmille ei ole tarvinnut kohdistaa hankitun yrityksen varsinaisia varoja tai velkoja. Vasta tämän kohdistuksen jälkeen liikearvolle voi suorittaa arvonalennustestauksen. (IAS 36, 80). 18
20 Rahavirtaa tuottavalla yksiköllä tarkoitetaan pienintä yksilöitävissä olevaa omaisuuseräryhmää, joiden kerryttämät rahavirrat ovat suuremmalti riippumattomia muiden omaisuuserien tai omaisuuserien kerryttämistä rahavirroista (IAS 36, 60). Rahavirtaa tuottavat yksiköt on määriteltävä samoille tai samankaltaisille omaisuuserille johdonmukaisesti vuodesta toiseen ellei toimintatavan muutokselle ole perusteltua syytä (IAS 36, 72). IAS 36, 80 kohdan mukaan yksikön tai yksiköiden ryhmän, jolle liikearvoa kohdistetaan, täytyy olla joko yrityksessä alin taso, jolla liikearvoa seurataan sisäistä johtamista varten tai oltava enintään niin laaja kuin standardeissa määritelty toimintasegmentti. Toimintasegmenttinä voidaan pitää yhteisön osaa, joka harjoittaa liiketoimintaa, josta sille koituu tuottoja ja kuluja; yhteisön osaa, jonka tulosta johto säännöllisesti tarkastelee päättääkseen resurssien kohdistamisesta kyseessä olevalle segmentille ja arvioidakseen sen tuloksellisuutta; tai yhteisön osaa, josta voidaan saada erillistä taloudellista informaatiota. (IFRS 8, liite A). Liikearvo määritellään omaisuuseräksi, joka edustaa vastaista taloudellista hyötyä sellaisista liiketoimintoja yhdistettäessä hankituista omaisuuseristä, joita ei yksilöidä eikä merkitä erikseen taseeseen. Liikearvo ei siis kerrytä rahavirtoja muista omaisuuseristä riippumattomasti ja se voi vaikuttaa samanaikaisesti useiden yksiköiden tuleviin rahavirtoihin. (IAS 36, 81). Rahavirtaa tuottavan yksikön kirjanpitoarvon ja kerrytettävissä oleva rahamäärä määritetään samalla tekniikalla. Kirjanpitoarvo koostuu kaikkien omaisuuserien, jotka kuuluvat suoraan yksikölle tai ovat kohdistettavissa sille, kirjanpitoarvoista. Samaiset omaisuuserät tuottavat tulevaisuudessa rahavirtoja, joita tarvitaan kun määritellään rahavirtaa tuottavan yksikön käyttöarvoa (IAS36, 75 76). Rahavirtaa tuottavan yksikön kerrytettävissä oleva rahamäärä pystytään määrittelemään kahdella tavalla: yksikön käypä arvo vähennettynä myynnistä aiheutuvilla menoilla tai sen käyttöarvo, riippuen siitä, kumpi näistä on suurempi. (IAS 36, 18-19). Käypä arvo voidaan määritellä hintana, joka on määritelty riippumattomien osapuolien välisessä sitovassa myyntisopimuksessa. Käypänä arvona voidaan pitää myös rahavirtaa tuottavan yksikön markkinahintaa. (IAS 36, 25 26). Käyttöarvo puolestaan lasketaan määrittelemällä tulevaisuudessa saatavat nettorahavirrat ja diskonttaamalla ne nykyhetkeen (IAS 36, 31). Käyttöarvo käydään tarkemmin lävitse luvassa